आज के ही दिन चार साल पहले bhadas4media.com डोमेन नेम रजिस्टर्ड कराया गया और फिर शुरू हुआ एक ऐसा प्रयोग जिसने मीडिया इंडस्ट्री समेत पूरे देश के पढ़े-लिखों को मीडिया का असली मतलब समझाया. आर्थिक, कानूनी और ढांचागत संकटों से गुजरते हुए भड़ास4मीडिया ने चार साल पूरे कर लिए हैं. इस मौके पर एक प्रोग्राम का आयोजन किया जा रहा है. यह प्रोग्राम और आज का दिन प्रभाष जोशी और आलोक तोमर की स्मृति को समर्पित है. दिल्ली में आईटीओ के पास दीन दयाल उपाध्याय मार्ग पर राजेंद्र भवन के ठीक बगल वाली बिल्डिंग में सेकेंड फ्लोर पर उर्दू घर है.